armvectores/hy_wikipedia_2023 huggingface dataset:
Կունակություն

Կունակություն, Կովկասյան հնագույն սովորույթ է, որի համաձայն երկու տարբեր ընտանիքներին պատկանող տղամարդիկ այնքան են մտերմանում, որ այդ հարաբերությունները իրենց իմաստով մոտ են դառնում արյունակցական կապերին, ինչն էլ նրանց համար պատվի հարց էր դառնում օգնել մեկը մյուսին։


== Պատմություն ==
Իր ձևով կունակությունը կովկասյան հյուընկալության հետագա զարգացումն էր, որն իր իմաստով արհեստական բարեկամությունն էր։
Այս սովորույթը գոյություն է ունեցել նաև չեռնոգորցիների, արաբների և այլ ժողովուրդների մոտ։
Կունակությունը կարողացավ ոչնչացնել միջէթնիկ արգելքները, հաստատելով բարեկամություն հարևանների ու այլ ազգի ժողովուրդների հետ։ Այս բարեկամություններից հետագայում աճեցին առևտրական համագործակցությունները։
Անշուշտ, կունակությունը օգնեց բարելավել անվտանգությունը միջէթնիկ շփումներում, սովորույթը կունակներին պարտավորեցնում է ապահովել անվտանգություն մեկը մյուսի հանդեպ, ինչպես հարազատ եղբայրների։ Այս մասին, օրինակ գրել է Ֆյոդոր Անդրեևիչ Շչերբինան այսպես. «Կունակության սովորույթը սրբորեն պահպանվում էր չերքեզների կողմից։ Կունակին վերցնել չերքեզի խրճիթից կարելի էր միայն նրա դիակի վրայով»։
Կունակների հարաբերությունները սովորաբար ստեղծվում էին երկկողմանի համակրանքի վրա, տանտիրոջ և հյուրի միջև տեղի էր ունենում երդման փոխանակություն, արժեքավոր և թանկարժեք նվերների փոխանակում և ծիսական ձևականություններ, օրինակ`խմում են կաթ կամ գինի նույն բաժակից, որի մեջ ոսկեդրամ են տեսնում։
Կունակությունը եղել է դարեր շարունակ, այն փոխանցվել է սերնդեսերունդ, կունակներն ու իրենց երեխաները օգնել են միմյանց բոլոր կարևոր գործերում։ Անգամ եղել է դեպք, երբ կունակը փոխարինել է երեխայի մահացած ծնողներին և խնամել է նրան մինչև չափահաս դառնալը։
Կունակությունը հանդիպում է կովկասյան ժողովուրդների մոտ ներկայում էլ, ընդ որում ընդգրկում են այլ ժողովուրդների ներկայացուցիչներին, կազակներին և այլն։


== Ծանոթագրություններ ==
(7831) Ֆրանսուա-Քսավիե

(7831) Ֆրանսուա-Քսավիե (անգլ.՝ Francois-Xavier), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 21-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,397584 ա. մ., առավելագույնը մոտենում է 2,0656 ա. մ. հեռավորության վրա և հեռանում 2,7296 ա. մ.։ Արեգակի շուրջ մեկ ամբողջական պտույտ է կատարում 1356 երկրային օրվա ընթացքում, իր ուղեծրով շարժվելով միջինում 0,265487 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7831) Ֆրանսուա-Քսավիե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ներքին Նաշովար

Ներքին Նաշովար (վրաց.՝ ქვემო ნაშოვარი), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 456 մարդ։


== Ծանոթագրություններ ==
Մարիամ Խաչվանի

Մարիամ Խաչվանի (վրաց.՝ მარიამ ხაჭვანი, մայիսի 1, 1986(1986-05-01), Ուշգուլի, Սամեգրելո-Զեմո Սվանեթ, Վրաստան), վրացի կինոռեժիսոր, սցենարիստ։


== Կենսագրություն ==
Մարիամ Խաչվանին ծնվել է 1986 թվականին, Ուշգուլիում։ 2004-2008 թվականներին սովորել է Վրաստանի Շոթա Ռուսթավելու անվան թատրոնի և կինոյի պետական համալսարանի կինոյի և հեռուստատեսության ԶԼՄ-երի բաժնում։ Ստացել է կինոյի և հեռուստատեսության ԶԼՄ-երի ռեժիսորի մասնագիտություն։ Միաժամանակ աշխատել է որպես հեռուստալրագրության ռեժիսոր։ 2003 թվականին մասնակցել է վրացական Mini EAVE-ին և FELM TEEP-ին՝ արևելաեվրոպացի կինոպրոֆեսիոնալների համար նախատեսված դասընթացին, 2014 թվականին՝ Fabrique des Cinémas du Monde ծրագրին։
2014 թվականին «Դինոլա» ֆիլմը ներկայացվել է «Ոսկե ծիրան» միջազգային կինոփառատոնի «Կորիզ» ծրագրում։


== Ֆիլմեր ==
Վերձոբա (2006, վավերագրական)
Պատուհանից այն կողմ (2007, վավերագրական)
Բեքնու (2008, կարճամետրաժ)
Քվիրիկոբա (2009, վավերագրական)
Լիչանիշի (2009, վավերագրական)
Դինոլա (2013, կարճամետրաժ)
Դեդե (2013)


== Պարգևներ և մրցանակներ ==
2014 Կարճամետրաժ ֆիլմերի առաջին մրցանակ «Դինոլա» ֆիլմի համար, 8-րդ River կինոփառատոն (Իտալիա, Պադովա)
2014 Վրաստանի ազգային կինոկենտրոնի մրցանակ, 1-ին տեղ որպես դեբյուտային նախագիծ
2014 SOFIA MEETINGS, լավագույն նախագիծ մրցանակ
2013 DAB տարածաշրջանային համագործակցության ֆորում, լավագույն նախագիծ մրցանակ
2012 Գալա գրական մրցանակ, լավագույն սցենար «Դեդե» ֆիլմի համար


== Ծանոթագրություններ ==


== Արտաքին հղումներ ==
Մարիամ Խաչվանի մասին imdb.com կայքում
Քաղցած վագր

Քաղցած վագրը (անգլ.՝ Hungry Tiger), կերպար հեքիաթային Օզ երկրի մասին Լայման Ֆրենք Բաումի գրքից։
Նախ հայտնվել է «Օզման Օզ երկրից» գրքի 8-րդ գլխում, որպես արքայադուստր Օզմայի կառքը կրող կենդանիներից մեկը (նրա գործընկերն է Վախկոտ առյուծը), չնայած նրան, որ Ջեկ Սնոուն և մյուսները կարծում են, որ նա կարող էր լինել «վագրերից ամենամեծը», որը հիշատակվել է «Զարմանահրաշ կախարդը Օզ երկրից» գրքում։
Սոված վագրը Վախկոտ Առյուծի ընկերն է, նա միշտ սոված է, անկախ նրանից, թե ինչքան է նա կերել և տենչում է ուտել «լավ կերակրված մանկիկների», բայց իրականում նա երբեք նրանց չի ուտում, որովհետև խիղճը թույլ չի տալիս։ Նա աղախին Նանդային խնդրում է նրան թույլ տալ ուտել իրեն, և երբ նա մերժում է, վագրը պահանջում է. «Թող ինձ համար պատրաստեն երեսունհինգ ֆունտ արյունով միս, խաշած կարտոֆիլով, ինչպես նաև` հինգ գալոն պաղպաղակի՝ աղանդերի համար»։ Ամաչելով իր ախորժակի համար` նա հայտարարում է. «Մի օր ես կհանդիպեմ ատամնաբույժի և կխնդրեմ նրան, որ նա դուրս հանի այն (այսինքն` ախորժակը) ունելիով»։ Ի վերջո, արդյունքում Զմրուխտ քաղաքի Օզմա պալատում տեղի ունեցած խնջույքի ժամանակ Վագրը ի վերջո խոստովանում է, որ կշտացել է։
«Ճանապարհ դեպի Օզ երկիր» գրքում Սոված վագրը ներկա է լինում Օզմա արքայադստեր ծննդյան տարեդարձի տոնակատարությանը։
«Օզ երկրի լաթի կտորտանքը» գրքի 18-րդ գլխում նա նկարագրվում է որպես «իր տեսակի ամենամեծն ու ամենաուժեղը» և գալիս է անտառից, որտեղ իշխում էր Վախկոտ առյուծը. սա կարող է գնահատվել նաև որպես անուղղակի հաստատում այն բանի, որ սա հենց այն նույն վագրն է, որը հայտնվել է «Զարմանահրաշ հրաշագործը Օզ երկրից» գրքում։
Սոված վագրը Վախկոտ առյուծի հետ միասին Լ. Բաումի «Փոքր կախարդական պատմություններ Օզ երկրի մասին» ժողովածուից «Սոված վագրը և Վախկոտ առյուծը» հեքիաթի գլխավոր հերոսն է (1913)։ Սոված վագրը նաև Ռութ Թոմփոսի` Օզ երկրի մասին վեցերորդ գլխի «Օզ քաղաքի Սոված վագրը» հեքիաթի գլխավոր հերոսն է (The Hungry Tiger of Oz, 1926):


== Ֆիլմերում և թատերական ներկայացումներում ==
Սոված վագրը հայտնվում է «Դորոթին Օզ երկրում» կարճամետրաժ ֆիլմում, որը հնչյունավորել է Ֆրենկ Նելսոնը
Սոված վագրը հայտնվում է «Դորոթին հանդիպում է Օզմային Օզ երկրից» կարճամետրաժ անիմացիոն ֆիլմում (1987)
Սոված վագրը հայտնվում է ամերիկյան The Oz Kids (1996-1999) հեռուստասերիալի դրվագների մեկում
Սոված վագրը հայտնվում է 2016 թվականի «Թոմը և Ջերին։ Վերադարձ Օզ երկիր» անիմացիոն ֆիլմում, հնչյունավորել է Անդրեա Մարտինը


== Ծանոթագրություններ ==


== Գրականություն ==
Л.Ф.Баум Страна Оз. — М.: ТЕРРА, 1992. — 480 с. — ISBN 5-85255-110-4
Դյուրերի ինքնադիմանկար (1500)

Անվան այլ կիրառումների համար տե՛ս՝ Դյուրերի ինքնադիմանկար (այլ կիրառումներ)Ինքնադիմանկար («Ինքնադիմանկար 28 տարեկան հասակում», «Ինքնադիմանկար մորթե հագուստով», գերմ.՝ Selbstbildnis im Pelzrock), Ալբրեխտ Դյուրերի երեք մեծ ինքնադիմանկարներից մեկը, որ ստեղծվել է 1500 թվականի սկզբին։ Ինքնադիմանկարներից ամենից հայտնին է, ունի խորհրդանշանների բարդ համակարգ։


== Կոմպոզիցիա ==
Ինքնադիմանկարը առանձնանում է Քրիստոսի` այդ ժամանակներում ընդունված պատկերման ձևի նմանությամբ. գծերը համաչափ են, ներկերը` մուգ գույնի, կերպարը նայում է ուղիղ առաջ, մինչև կուրծքը բարձրացված ձեռքը կարծես օրհնանքի ժեստ լինի։ Դյուրերի երկու կողմերում սև ֆոնին պատկերված նշանները կարծես լողում են տարածության մեջ` ընդգծելով նկարի խորհրդանշական համակարգը։ Նախկին ինքնադիմանկարների թեթև տոները փոխարինվել են մուգ տոներով։ Այս կտավում Դյուրերը, թվում է, հասել է այն բանին, ինչն արվեստի տեսաբան Մարսել Բրիոն անվանում է «....կլասիցիզմ Էնգրի ոճով։ Սևեռուն հայացքը դիմակի տպավորություն է թողնում, որը կարողանում է քողարկել ներքին անհանգստությունը, ապրումները, կրքերը».:
Կերպարի թվացյալ համաչափությունը փոքր-ինչ խախտված է. գլուխը կենտրոնից մի փոքր աջ է թեքված, մազափունջը ևս, հայացքն ուղղված է ձախ։
15-րդ դարի վերջին և 16-րդ դարի սկզբին ուղիղ առաջ ուղղված հայացքը բացառապես բնորոշ էր ազնվականների դիմանկարներին։ Դիմանկարի այդպիսի օրինակ է Հանս Հոլբայն Կրտսերի նկարաշարքը` նվիրված Հենրի VIII արքային ու նրա կանանց. ամենայն հավանականությամբ արքային հենց այդ դիրքով պատկերելու ցուցում է տրվել նկարչին։ Իտալիայում կիսադեմ պատկերելու ավանդույթին փոխարինելու եկավ դեմքը երեք քառորդով պատկերելու եղանակը։ Հյուսիսային Եվրոպայում երեք քառորդով դիմանկարները հայտնվում են մոտավորապես 1420 թվականից։ Այն կիրառել է Դյուրերը իր ավելի վաղ շրջանի դիմանկարներում։ Ուշ միջնադարի և Վերածննդի շրջանի նկարիչները կիրառում էին այդ առավել բարդ տարբերակը` հպարտանալով կերպարը երեք քառորդով պատկերելու եղանակին տիրապետելու իրենց վարպետությամբ։ 16-րդ դարասկզբի մարդու համար դիմանկարը դիմացից պատկերելը կապված էր ազնվականական, կրոնական թեմաների, հատկապես` Քրիստոսի կերպարի պատկերման հետ։


== Դյուրերի ինքնադիմանկարները ==

		
		


== Ծանոթագրություններ ==


== Գրականություն ==
Ս. Բորգեզի Հին պատկերասրահ։ Մյունխեն։ Ալբոմ — 2003.
Տ. Ա. Սեդովա Մյունխենի հին պատկերասրահ — М.: Արվեստ, 1990.
Lahme H. Das Ziel menschlichen Bildschaffens im Gottesbild. Perspektiven einer ‘Imago Dei’ als Fundament des Kunstkontinuums ‘Visualität’. Eine Untersuchung zu exemplarischen Bildphänomenen. — Münster: LIT Verlag, 2007. — ISBN 978-3-8258-0723-8
Մոնոքրոմատիկ լույս

Մոնոքրոմատիկ լույս ( մոնո․․․ և հուն.— գույն), մեներանգ լույս, աչքով անմիջականորեն ընկալելի հաճախությունների տիրույթի մեջ մտնող որոշակի և խիստ հաստատուն |հաճախության էլեկտրամագնիսական ալիք։ «Մոնոքրոմատիկ լույս» տերմինի ծագումը պայմանավորված է նրանով, որ տարբեր հաճախության լուսային ալիքները մարդն ընկալում է իբրև տարբեր գույներ։ Սակայն տեսանելի տիրույթի էլեկտրամագնիսական ալիքները ֆիզիկական բնույթով չեն տարբերվում այլ տիրույթների (ինֆրակարմիր, ուլտրամանուակագույն, ռենտգենյան և այլն) ալիքներից, և դրանց համար նույնպես կիրառում են «մոնոքրոմատիկ» («մեներանգ») տերմինը, թեև այդ ալիքները գույնի զգացողություն չեն առաջացնում։
«Մոնոքրոմատիկ լույսն», առհասարակ, «մոնոքրոմատիկ ճառագայթում» հասկացությունները վերացական են։ Տեսական վերլուծությունը ցույց է ավել, որ խիստ մեներանգ ալիքի առաքումը պետք է շարունակվի անվերջ երկար, մինչդեռ ճառագայթման իրական պրոցեսներն ըստ ժամանակի սահմանափակ են, այդ պատճառով միաժամանակ առաքվում են որևէ միջակայքի պատկանող բոլոր հաճախությունների ալիքներ։ Որքան նեղ է այդ միջակայքը, այնքան «մոնոքրոմատիկ» է ճառագայթումը։ Քանի որ իդեալական մոնոքրոմատիկ ճառագայթում գոյություն չունի, ապա ցանկացած ճառագայթման ինտենսիվությունն ունի որոշակի բաշխում ըստ հաճախությունների։ Սպեկտրային գծի Δω լայնությունը (հաճախությունների այն միջակայքը, որտեղ լույսի ինտենսիվությունը 2 անգամ պակաս է ω0 հաճախության դեպքում ունեցած առավելագույն ինտենսիվությունից) պայմանավորված է գրգռված վիճակում ատոմի կյանքի տևողությամբ, ատոմների բախումներով, ջերմային շարժումով և այլն։
Ոչ մոնոքրոմատիկ լույսը քվագիմոնոքրոմատիկ դարձնելու համար օգտագործում են տարբեր մոնոքրոմատորներ։ Խիստ մոնոքրոմատիկ ճառագայթման աղբյուր կարող են ծառայել նաև լազերների որոշ տեսակներ։
Լեսոուչաստոկ (գյուղ, Ուվինսկի շրջան)

Լեսոուչաստոկ (ռուս.՝ Лесоучасток), գյուղ Ռուսաստանի, Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օգավա (գյուղ)

Օգավա  (ճապ.՝ 小川村 'Օգավա-մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 58,07 կմ², բնակչությունը՝ 2821 մարդ, իսկ խտությունը 48,58 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ինա, Կոմագենե քաղաքների և Ագեմացու, Կիսո ավանների հետ։


== Բնակչություն ==
Բնակչությունը կազմում է 2821 մարդ (2014 թվականի օգոստոսի 1), խտությունը՝ 48,58 մարդ/կմ²։


== Սիմվոլիզմ ==
Գյուղի ծաղիկը համարվում է ճապոնական սալորի ծաղիկը։


== Ծանոթագրություններ ==


== Արտաքին հղումներ ==
Պաշտոնական կայք Archived 2009-08-31 at the Wayback Machine.(ճապոներեն)
Իգոր Վոյտենկո

Իգոր Ալեքսանդրովիչ Վոյտենկո (ուկր․՝ Ігор Олександрович Войтенко, փետրվարի 26, 1993(1993-02-26), Շախտյորսկ, Դոնեցկի մարզ, Ուկրաինա), ուկրաինական Շախտյորսկ քաղաքում Յութուբյան հայտնի և սիրված բլոգեր (մինչև 3մլն բաժանորդ), ֆիտնես-մարզիչ և ձեռնարկատեր։ Վոյտենկոն բազմաթիվ ֆիտնես ծրագրերի հեղինակ է(Next, Road to The Dream):


== Կենսագրություն ==
Ծնվել ու մեծացել է Շախտյորսկ քաղաքում ՝ ուսուցիչների ընտանիքում։ Ծնողների խորհրդով 9-րդ դասարանից հետո ընդունվել է «էլեկտրական և գազի եռակցող» մասնագիտության տեխնիկական դպրոց։
2014- ին թողել է դպրոցը ՝ հայրենի քաղաքից մեկնելով Կիև, որտեղ ապրել է վեց ամիս։ Այնտեղ նա աշխատում էր և մարզվում էր մարզասրահում։
Ավելի ուշ, Իգորը մեկնում է Լեհաստան իր ընկերուհու մոտ, որտեղ նա մեկ տարի աշխատում է որպես գանձապահ ՄաքԴոնալդսի ռեստորաններից մեկում։ Ընկերուհուց բաժանվելուց հետո նա ապրում էր ուկրաինացի էմիգրանտների հետ, ովքեր համակարգչային խաղեր էին ստեղծում։ Հենց այդ ժամանակ նա բացում է իր առաջին յութուբյան ալիքը, որտեղ նա տեղադրում էր տեսանյութեր՝ տարբեր ֆիտնես-թեմաներով։
30 000 բաժանորդ ձեռք բերելով, Իգորը սկսում է վաստակել իր առաջին մեծ գումարները YouTube- ից և թողնում է աշխատանքը ՄաքԴոնալդսում, ինչից հետո էլ վերադառնում է Կիև։ Կիեւում նա բացեց իր առաջին ֆիտնես-մարզադահլիճը։ Հաջորդ քայլը Մոսկվա տեղափոխվելն էր, որտեղ նա նույնպես ֆիտնես-մարզադահլիճ բացեց։
Հիմա Վոյտենկոն բնակվում է Ամերիկայի Միացյալ Նահանգներում ՝ Լոս Անջելեսում։


== Անձնական կյանք ==
2018 թվականից նա ամուսնացած է Քսենիա Վոյտենկոյի հետ։ 2020 թվականին Իգորն ու Քսենիան դուստր են ունեցել, որին անվանել են Ինգրիդ։


== Գործունեություն ==
2015 թվականի մայիսի 1-ին Իգորը թողարկել է իր առաջին յութուբյան ալիքը։ Բացի ֆիտնես-թեմաներով տեսանյութերից, Իգորը համարյա ամեն օր տեղադրում է տեսանյութեր իր կյանքի մասին, որտեղ նա պատմում է իր կյանքից և իր հաջողության մասին։ Մոտիվացնելով բազմաթիվ դիտողների՝ նա հավաքեց հետևորդների ահռելի բանակ, ովքեր նրան սիրում են։
Նրա ալիքն ունի ավելի քան 2,7 միլլիոն հետևորդ և 300մլն դիտում։


=== NEXT հավելվածը ===
2020 թվականին Իգորը ստեղծեց Next workout ծրագիրը, որն արդեն ներբեռնվել է ավելի քան 1.000.000 անգամ։
Կոկտեբել

Կոկտեբել (ուկրաիներեն՝ Коктебель, Ղրիմի թաթարերեն՝ Köktöbel), քաղաքատիպ ավան Ուկրաինայի Ղրիմի Ինքնավար Հանրապետության Թեոդոսիայի քաղաքային խորհուրդում։ Բնակավայրը նախկինում նաև անվանվել է Պլաներսկոե։
2012 թվականի տվյալներով Կոկտեբել քաղաքատիպ ավանում բնակվում էր 2 833 մարդ։ Բնակավայրը զբաղեցնում է 0,8169 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ալեսանդրո Մուրջա

Ալեսանդրո Մուրջա (իտալերեն՝ Alessandro Murgia, օգոստոսի 9, 1996(1996-08-09), Հռոմ, Իտալիա), իտալացի պրոֆեսիոնալ ֆուտբոլիստ։ Ներկայումս հանդես է գալիս ՍՊԱԼ-ի կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==


=== Լացիո ===
Մուրջան Լացիոյի ակադեմիայի սան է։ Իր պրոֆեսիոնալ դեբյուտը նշեց 2016 թվականի սեպտեմբերի 17-ին՝ փոխարինելով Սերգեյ Միլինկովիչ-Սավիչին Պեսկարայի դեմ խաղում։ Իր առաջին գոլը խփեց հոկտեմբերի 23-ին՝ Տորինոյի դեմ խաղում։ 2017 թվականի մայիսի 13-ին իտալացին գոլ խփեց Ֆիորենտինայի դեմ խաղում՝ օգնելով իր թիմին հաղթել 3-2 հաշվով։ Իր առաջին մրցաշրջանում Մուրջան անցկացրեց 18 հանդիպում՝ դառնալով 2 գոլի հեղինակ։
2017 թվականի օգոստոսի 13-ին Մուրջան գոլ խփեց Իտալիայի սուպերգավաթի Յուվենտուսի դեմ հանդիպման ավելացված ժամանակում՝ 3-2 հաշվով հաղթանակ պարգևելով Լացիոյին և օգնելով իր թիմին նվաճել գավաթը։ Առաջին հանդիպումը եվրոպական առաջնություններում անցկացրեց սեպտեմբերի 14-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի Վիտեսի դեմ խաղում և այս խաղում դառնալով գոլի հեղինակ։ 2018 թվականի ապրիլի 18-ին իտալացին հեռացվեց խաղադաշտից Ֆիորենտինայի դեմ խաղում՝ կարմիր քարտ ստանալով հանդիպման 14-րդ րոպեին։ Լացիոյի կազմում Մուրջան անցկացրեց 49 հանդիպում՝ դառնալով 4 գոլի և 2 գոլային փոխանցման հեղինակ։


=== ՍՊԱԼ ===
2019 թվականի հունվարի 30-ին Մուրջան մինչև մրցաշրջանի ավարտը վարձավճարով միացավ ՍՊԱԼ-ին։ Իր դեբյուտը նշեց փետրվարի 3-ին փոխարինման մտնելով Տորինոյի դեմ խաղում։ Մայիսի 4-ին նա 2 գոլային փոխանցում տվեց Կիևոյի դեմ խաղում։ Հուլիսի 12-ին Մուրջան լրիվ տրանսֆերով տեղափոխվեց ՍՊԱԼ՝ կնքելով 5 տարվա պայմանագիր, իսկ Մանուել Լաձարին տեղափոխվեց հակառակ ուղղությամբ։ Իր առաջին գոլը ակումբի կազմում դեկտեմբերի 4-ին՝ Իտալիայի գավաթի Լեչչեի դեմ խաղում։


== Միջազգային կարիերա ==
Մուրջան ներակայացրել է Իտալիան մինչև 18, մինչև 19 և մինչև 21 տարեկանների երիտասարդական հավաքականներում։ 2019 թվականի հունիսի 6-ին նա ընդգրկվեց Մ21 հավաքականի՝ Եվրոպայի առաջնության համար կազմում։ Մրցաշարում նա չմասնակցեց ոչ մի հանդիպման, իսկ Իտալիան դուրս մնաց խմբային փուլից։


== Կարիերայի վիճակագրություն ==


=== Ակումբային վիճակագրություն ===
2020 թվականի հունվարի 13-ի դրությամբ


== Նվաճումներ ==


=== Ակումբային ===
Լացիո

Իտալիայի գավաթ. 2012–13
Իտալիայի սուպերգավաթ. 2017


== Ծանոթագրություններ ==


== Արտաքին հղումներ ==
Մուրջայի պաշտոնական Տվիտերի էջը
Մուրջան transfermarkt-ում
Մուրջան soccerbase.com-ում
Մուրջան WhoScored.com կայքում
Մուրջան ՍՊԱԼ-ի պաշտոնական կայքում Archived 2020-01-12 at the Wayback Machine.
Մուրջան Սերիա A-ի պաշտոնական կայքում Archived 2018-11-11 at the Wayback Machine.
Մուրջան ՈՒԵՖԱ-ի պաշտոնական կայքում
Հայկական փողոց (Վլադիկավկազ)

Անվան այլ կիրառումների համար տե՛ս՝ Հայկական փողոց (այլ կիրառումներ)

Հայկական փողոց, փողոց Վլադիկավկաում (Հյուսիսային Օսիա, Ռուսաստան)։ Տեղակայված է Վլադիկավկազի Իրիստոնսկի մունիցիպալ շրջանում՝ Չերմեն Բաևի ու Կոմսոմոլսկայա փողոցների միջև։ Սկսվում է Չերմեն Բաևի փողոցից։ Հայկական փողոցը հատում են Ցագոլովի, Օսեթական, Դիմիտրովի և Վատուտինի փողոցները։ Հայկական փողոցի զույգ կողմից սկիզբ են առնում Թեք նրբանցքը (ռուս.՝ Кривой переулок), Վոյկովի, Ալիբեկ Կանտեմիրովի, Կոյբաևի ու Կուտուզովի փողոցները։


== Պատմություն ==
Փողոցը կոչվել է ի պատիվ Վլադիկավկազի հայ բնակիչների, որոնք 19-րդ դարում կազմել են այդ փողոցում բնակվողների գերակշռող մեծամասնությունը։ Փողոցում են գտնվել հայ վաճառականներ Բեսոլովի, Կիրակոզովի, Օհանովի և Մամուլովի տները։ Փողոցում գործել են հայկական դպրոց և հայկական բարեգործական միություն։
Փողոցը ձևավորվել է 19-րդ դարի կեսերին և առաջին անգամ նշվել է Կովկասի երկրամասի քարտեզի վրա, որը հրատարակվել է 19-րդ դարի 60-70-ական թվականներին։ Փողոցի առաջին անվանումը եղել է «Վրևսկայա փողոց»․ այն այդպես է կոչվել բարոն ՀԻպոլիտ Ալեքսանդրովիչ Վրևսկու պատվին, որը մասնակցել է Քիթուրի աուլի գրոհին 1858 թվականի օգոստոսի 20-ին։ Այդ անվանումը պահպանվել է մինչև 1935 թվականի մայիսի 10-ը, երբ Քաղաքային խորհրդի նախագահության որոշմամբ Վրևսկայա փողոցը վերանվանվել է Զաուրբեկ Կալոևի փողոց։
Զաուրբեկ Կալոևի փողոցը 1938 թվականի նոյեմբերի 16-ին Քաղաքային խորհրդի նախագահության որոշմամբ վերանվանվել է Դպրոցական փողոց (ռուս.՝ Школьная улица):
1939 թվականի հունվարի 16-ին Դպրոցական փողոցը վերանվանվել է Հայկական փողոց։


== Նշանակալի կառույցներ և շենքեր ==
տ. 21 – շենք, որտեղ Հայրենական մեծ պատերազմի ժամանակ տեղակայվել են Կարմիր բանակի զորաբաժանումներ։ Դաշնային նշանակության մշակութային ժաանգության օբյեկտ է (№ 1500000225),
Չերմեն Բաևի փողոցի հետ կազմված անկյունում գտնվում է Գրիգոր Լուսավորչի եկեղեցին, որ կառուցվել է 1868 թվականին,
Չերմեն Բաևի փողոցի հետ կազմված անկյունում (հայկական եկեղեցու տարածքի դիմաց) գտնվում է տունը, որ պատկանել է ֆաբրիկատեր Բագրատիոն Սերգեևիչ Վախթանգովին, որի ընտանիքում 1883 թվականին ծնվել է հայտնի թատերական գործիչ Եվգենի Վախթանգովը,
Հյուսիսային Օսիայի գյուղատնտեսության և պարենամթերման նախարարության շենքը։


== Ծանոթագրություններ ==


== Աղբյուրներ ==
Карта Кавказского края, издание картографического заведения А. Ильина, СПб, 60 — 70-е года XIX века.
Владикавказ. Карта города, изд. РиК, Владикавказ, 2011
Кадыков А. Н., Улицы, переулки, площади и проспекты г. Владикавказа: справочник, изд. Респект, Владикавказ, 2010, стр. 24 — 26, ISBN 978-5-905066-01-6
Киреев Ф. С., По улицам Владикавказа, изд. Респект, Владикавказ, 2014, стр. 7 — 8, ISBN 978-5-906066-18-4.
Կապիտանովկա (այլ կիրառումներ)

Կապիտանովկա, կարող է վերաբերել՝

Կապիտանովկա - գյուղ, Ուկրաինայի Սումիի մարզի Կոնոտոպի շրջանում
Կապիտանովկա - գյուղ, Ուկրաինայի Սումիի մարզի Սումիի շրջանում
Կապիտանովկա - քաղաքատիպ ավան, Ուկրաինայի Կիրովոգրադի մարզի Նովոմիրգորոդի շրջանում
Մ.թ.ա. 849


== Դեպքեր ==
Ասորիների հարձակումը Սիրիայի վրա։


== Ծնունդներ ==


== Մահեր ==
Փիթըր Քուք

Փիթըր Քուք (անգլ.՝ Peter Cook, , Վաշինգտոն, Կոլումբիայի շրջան), Պենտագոնի, այսինքն՝ ԱՄՆ-ի Պաշտպանության նախարարության մամլո քարտուղարը և միաժամանակ՝ ԱՄՆ Պաշտպանության նախարարի Հասարակական հարաբերությունների կամ հանրային կապերի գծով օգնականը,։
Փիթըր Քուքը նշանակվել է ԱՄՆ պաշտպանության նախարար Էշթոն Քարթերի մամուլի քարտուղար 2015 թվականի հուլիսին։
Մինչ այդ՝ 2003-2015 թթ. Քուքն աշխատել է որպես Բլումբերգ հեռուստաընկերության Վաշինգտոնի ներկայացուցիչ։
Մինչև Բլումբերգին աշխատակցելը Քուքը աշխատել է NBC News և MSNBC հեռուստաընկերությունների պրոդյուսեր և թղթակից Վաշինգտոնում։


== Անձնական կյանք ==
Ծնվել և մեծացել է ԱՄՆ-ի մայրաքաղաք Վաշինգտոնում։
Սովորել է Սուրբ Ալբանի դպրոցում, Դյուկ համալսարանում և Հյուսիսարևմտյան համալսարանի Մեդիլի լրագրության դպրոցում։ Ամուսնացած է, ունի երկու որդի։


== Աշխատանքային ուղին ==
Քուքը հեռարձակվող լրատվամիջոցներում՝ ռադիոյում և հեռուստատեսությունում, սկսել է իր աշխատանքային ուղին որպես ԱՄՆ-ի Nightline լրատվական ծրագրի ատժոր, իսկ ապա աշխատել է Դյուկում, որտեղ նա իր սեփական խաղային շոուի վարողն էր։
Մինչև ազգային մակարդակի ԶԼՄ-ներին անցնելը, Փիթեր Քուքը 10 տարի է ծախսել տեղական լրատվամիջոցներում որպես հաղորդվար և թղթակից, անձամբ ականատես ու վկա լինելով բազմաթիվ իրադարձությունների՝ սկսած Արևմտյան նահանգներում անտառային ահավոր հրդեհներից մինչև սերիական սպանությունների համար մահապատիժները։
2000 թվականին նա աջակցել է ԷներջիՆյուզԼայվ.քոմ կայքի (անգլ.՝ EnergyNewsLive.com, ENL) գործարկմանը։ Ցանցային էներգետիկ լուրերի ծառայությունում աշխատել է որպես լուրերի թողարկման տնօրեն և Վաշինգտոնի բյուրոյի ղեկավար, առաջատար դեր կատարելով ENL-ի կողմից Կալիֆորնիայում էլեկտական հոսանքի ճգնաժամի en:Enron-ի փլուզման լուսաբանումներում։
2003 թ. մարտին Փիթեր Քուքն սկսել է աշխատել որպես փրոդյուսեր և թղթակից en:NBC News և en:MSNBC լրատվական հսկաների համար՝ ԱՄՆ-ի մայրաքաղաք Վաշինգտոնում։ Ամերիկյան զորքերի՝ Իրաք ներխուժելու ժամանակ նա աշխատանքի է նշանակվել Պենտագոնում։


== Պարգևներ ==
Քուքը շահել է Հյուսիսային Կարոլինա նահանգի Ասոշիեյթիդ Փրեսի "Լավագույն տեղային լուրի լուսաբանում" մրցանակը՝ Դենիս փոթորկի լուսաբանման համար, այնուհետև՝ Վիրջինիա նահանգի Ասոշիեյթիդ Փրեսի "Լավագույն շարունակական լրատվական լուսաբանւոմ" մրցանակը՝ խիստ բարդ մարդասպանության գործի լուսաբանման համար։ Բացի այդ Այդահո նահանգի «Բոլոր տեսակի լրատվամիջոցների սիրելի» տարվա մրցանակի թեկնածուն է եղել։


== Արտաքին հղումներ ==
Bloomberg News - Shelby Says Bernanke Didn't Bring Leadership to Fed: Video 12.17.09
Bloomberg News - Cantwell Says `We Should Go Back to Glass-Steagall' Act: Video 12.16.09
Bloomberg News - Feinberg Says Pay Plan Goal Is to Make Firms Repay U.S.: Video 12.11.09
Media Bistro - FishbowlDC Interview: Peter Cook 04.16.09 Archived 2013-01-28 at Archive.is
"Peter Cook: Bloomberg's Early Riser," The Hill, 03/23/09(չաշխատող հղում)
Bloomberg News - Giuliani Says He'd Consider Adding Troops in Iraq for Success  6.13.07


== Ծանոթագրություններ ==
Բուռնազյան

Բուռնազյան, հայկական ազգանուն։


== Ազգանունը կրողներ ==
Ավետիք Իգնատի Բուռնազյան (1906-1981), բժիշկ, պետական գործիչ։
Կարինա Բուռնազյան (1959), կինոյի ու թատրոնի դերասանուհի։
Հայրապետ Բուռնազյան (19-20-րդ դարեր), լրագրող։
Պավլինե Արամի Բուռնազյան (1915-1995), բալետի արտիստ, պարուսույց։
Սերգեյ Ավդեյի Բուռնազյան (1918-1943), օդաչու, Խորհրդային Միության հերոս։


== Տես նաև ==
Բուռնազարյան


== Ծանոթագրություններ ==
Կամպերտոնո

Կամպերտոնո (իտալերեն՝ Campertogno), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 34 կմ² տարածք։ Բնակչությունը 2008 թվականի տվյալներով 240 մարդ է։ Հեռախոսային կոդը՝ +39 0163։ Փոստային ինդեքս 13023։ Խտությունը՝ 7 մարդ/կմ²։


== Ժողովրդագրություն ==
Բնակչության աճ.


== Տվյալներ ==
Հեռախոսային համար - 0163 77122
Էլեկտրոնային փոստ - sindaco.campertogno@reteunitaria.piemonte.it
Պաշտոնական կայք - http://www.comune.campertogno.vc.it


== Պատկերասրահ ==

		
		
		


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Շառլ Հերմիտ

Շառլ Հերմիտ/Էրմիտ (ֆր.՝ Charles Hermite, դեկտեմբերի 24, 1822(1822-12-24)[…], Դյոզ - հունվարի 14, 1901(1901-01-14)[…], Փարիզ, Ֆրանսիա), ֆրանսիացի մաթեմատիկոս, 19-րդ դարի Ֆրանսիայի մաթեմատիկոսների ճանաչված առաջնորդ, Փարիզի ԳԱ անդամ (1856 թվականից), Փարիզի համալսարանի պրոֆեսոր (1869 թվականից), Սանկտ Պետերբուրգի գիտությունների ակադեմիայի արտասահմանյան թղթակից-անդամ (1857), պատվավոր անդամ (1895), Լոնդոնի թագավորական ընկերության արտասահմանյան անդամ (1873), Պատվո լեգեոնի շքանշանի ասպետ (1892)։ 1862 թվականին նրան շնորհվել է Էկոլ Նորմալ բարձրագույն դպրոցի, 1869-ին՝ պոլիտեխնիկական դպրոցի և Սորբոնի համալսարանի պրոֆեսորի կոչում։ 1889 թվականին ընտրվել է Փարիզի դիտությունների ակադեմիայի փոխնախագահ, 1890-ին՝ նախագահ։ Աշխատանքները վերաբերում են մաթեմատիկական անալիզին, թվերի և հանրահաշվական ձևերի տեսություններին։
Հերմիտի աշխատանքներում հիմնական տեղը գրավում են էլիպտիկ ֆունկցիաների տեսությունը և կիրառությունները։ Ապացուցել է e թվի տրանսցենդենտությունը։
Նրա անվանի սաներից են բոլոր ժամանակների մեծագույն և ունիվերսալ մաթեմատիկոսներից մեկը համարվող Անրի Պուանկարեն, Թոմաս Ստիլտյեսը...


== Երկեր ==
Շալ Էրմիտը հեղինակել է հետևյալ աշխատությունները.

"Sur quelques applications des fonctions elliptiques", Paris, 1855; Page images from Cornell.
"Cours d'Analyse de l'École Polytechnique. Première Partie", Paris: Gauthier–Villars, 1873.
"Cours professé à la Faculté des Sciences", edited by Andoyer, 4th ed., Paris, 1891; Page images from Cornell.
"Correspondance", edited by Baillaud and Bourget, Paris, 1905, 2 vols.; PDF copy from UMDL.
"Œuvres de Charles Hermite", edited by Picard for the Academy of Sciences, 4 vols., Paris: Gauthier–Villars, 1905, 1908, 1912 and 1917; PDF copy from UMDL.
"Œuvres de Charles Hermite", reissued by Cambridge University Press, 2009; 978-1-108-00328-5.


== Ծանոթագրություններ ==
My Heart Is Refusing Me

«My Heart Is Refusing Me», շվեդ երգչուհի Լորինի երգն է, որը թողարկվել է 2011 թվականի փետրվարի 27-ին Warner Music Sweden լեյբլի կողմից։ Երգի հեղինակներն են Մոհ Դենեբին, Բյորն Դյուպսթրոմը և Կորինը։
Երգը ընդգրկվել է Լորինի՝ Heal դեբյուտային ալբոմում։


== Հիթ-շքերթներ ==


=== Տարեվերջյան ===


== Հավաստագիր ==


== Ծանոթագրություններ ==


== Արտաքին հղումներ ==
Երգի տեսահոլովակը Յութուբում
Սավիմյաե (այլ կիրառումներ)

Սավիմյաե անունը կամ տերմինը կարող է վերաբերել հետևյալ հոդվածներին․

Սավիմյաե - գյուղ Էստոնիայի Մոոստե շրջանի կազմում։
Սավիմյաե - գյուղ Էստոնիայի Միսսո շրջանի կազմում։
Օսլամա կղզի

Օսլամա, էստոնական կղզի Բալթիկ ծովում։ Զբաղեցնում 241,60 հա տարածք։ Հարուստ է բուսականությամբ, սակայն ծառեր չեն աճում։ Ենթարկվում է Սաարեմաա Սալմե շրջանին։, միևնույն ժամանակ հանդիսանում է արգելոց, որը պահպանվում է պետության կողմից 1965 թ․–ից։


== Գրականություն ==
Raukas, A., Bird, E., Orviku, K. 1994. The Provenance of Beaches on the Estonian Islands of Saaremaa and Hiiumaa. - Proc. Estonian Acad. Of Sci. Geol., 43, 2, 81-92.


== Արտաքին հղումներ ==
European Environment Agency
GetAMap.net
Geographic names


== Ծանոթագրություններ ==
Լեգենդ հրե սրտի մասին

«Լեգենդ հրե սրտի մասին» (ուկրաիներեն՝ «Легенда про полум'яне серце»), 1967 թվականին «Կիևնաուչֆիլմ» ստուդիայի գեղարվեստական մուլտիպլիկացիայի ստեղծագործական միավորումում ստեղծված խորհրդային մուլտիպլիկացիոն ֆիլմ։ Ռեժիսոր Իրինա Գուրվիչի զգայական մուլտֆիլմը Մաքսիմ Գորկու «Պառավ Իզերգիլը» պատմվածքի հիման վրա է, որում հպարտ Դանկոն մարդկանց նվիրում է իր սիրտը։


== Դիպաշար ==
Դարեր առաջ տափաստանում ապրում էր մի ցեղախումբ։ Հետո եկան ուրիշ ցեղեր և քշեցին այդ մարդկանց անտառի խորքը։ Ցեղը չէր կարող հետ գնալ տափաստան, սակայն առջևում էլ վտանգավոր անտառն էր թունավոր ճահիճներով։ Փորձում են կռվել թշնամու դեմ, բայց չեն կարողանում հաղթել, իսկ կանայք և մայրերը երկար լաց են լինում մահացածների վրա։ Հենց այդ ձևով համարձակ մարդկանց սրտերում բույն է դնում վախը։ Վախը տիրում է ամենքին, և նրանք որոշում են հանձնվել թշնամուն։
Հանկարծ երևան է գալիս Դանկոն ու առաջնորդում մարդկանց անտառի միջով դեպի այլ տափաստան։ Ճանապարհին մարդիկ չարանում են նրա դեմ և ցանկանում սպանել, սակայն Դանկոն ձեռքերով պատռում է կուրծքը ու հանում բոցավառ սիրտը, մարդկանց հասցնում տափաստան, որից հետո մեռնում է։ Ոչ ոք չի նկատում, որ նա մահացավ, միայն մի մարդուց, որը, ինչ-որ բանից վախենալով, ոտքը դնում է հպարտ սրտի վրա։ Սիրտ, կայծեր ցրելով, հանգչում է, որից հետո մնում են տափաստանի կապույտ կայծերը։ Այդպես խիզախ պատանին իր սիրտը նվիրաբերում է մարդկանց՝ փոխարենը ոչինչ չխնդրելով։


== Հեղինակներ ==


== Մրցանակներ ==
1969՝ պատանիների համար լավագույն ֆիլմ մրցանակ, Երևան։


== Ծանոթագրություններ ==


== Գրականություն ==
Горький М. «Старуха Изергиль» М.: Издательство «Эксмо», 2014, серия «Классика в школе. Новое оформление» ISBN 978-5-699-69959-9
Горький М. «Рассказы и сказки» (в том числе «Старуха Изергиль»), М. Издательство «Детская литература», 2014, серия «Школьная библиотека» (цветные иллюстрации) ISBN 978-5-08-004427-4.


== Արտաքին հղումներ ==
«Легенда о пламенном сердце» մուլտֆիլմը «Անիմատոր.ռու» կայքում
Легенда о пламенном сердце(անգլ.) ֆիլմը Internet Movie Database կայքում
Ирина Гурвич — Энциклопедия отечественного кино
Ամույրուխ (լեռնանցք)

Ամույրուխ, լեռնանցք Հայկական լեռնաշխարհում, Վասպուրականի լեռներում, Խոյի շրջանի Ամույրուխ գյուղից 2-3 կմ հարավ-արևմուտք։ Այստեղով է անցնում Խոյից Աղչայի հովիտը տանող տեղական ճանապարհներից մեկը։


== Ծանոթագրություններ ==
Gone (երգ, NSYNC)

«Gone», ամերիկյան ’N Sync խմբի երգը։ Թողարկվել է որպես խմբի «Celebrity» երրորդ ստուդիական ալբոմի երկրորդ սինգլ։
Երգն առաջադրվել է Գրեմմի մրցանակի որպես լավագույն փոփ կատարում դուետի կամ խմբի կողմից։


== Պատմություն ==
Երգն սկզբնապես գրվել է Ջասթին Թիմբերլեյքի կողմից Մայքլ Ջեքսոնի հետ գանագործակցությամբ 2001 թվականին։ Սակայն Ջեքսոնը երգը տվել է խմբին։ Այնուհետև նա փոխել է իր միտքը և խնդրել երգը ձայնագրել իր հետ որպես դուետ։ Սակայն այն արդեն թողարկվել էր, և այլևս չեն կարողացել վերափոխել։ Օփրա Ուինֆրիին տված հարցազրույցում Թիմբերլեյքն ասել է.


== Քննադատություն ==
Billboard ամսագրից Ջեյսոն Լիպշուտցը հայտարարել է, որ երգը ամրապնդել է Թիմբերլեյքին դերը՝ որպես մենակատար, նախքան նա իրականում այդպիսին է դարձել, այն շարունակում է մնալ մինչ օրս նրա լավագույն սինգլներից մեկը։
2018 թվականին Billboard ամսագիրը երգը դասել է 24-րդ հորիզոնականում իր «Բոլոր ժամանակների բոյզ-բենդերի 100 մեծագույն երգերը» ցանկում։ 2015 թվականին Rolling Stone ամսագիրն այն դասել է 30-րդ հորիզոնականում «Բոլոր ժամանակների  բոյ-բենդերի մեծագույն երգերը» ցանկում։


== Տեսահոլովակ ==
«Gone» երգի տեսահոլովակը նկարահանել է ռեժիսոր Հերբ Ռիտցը 2001 թվականի օգոստոսին։ Սակայն այն թողարկվել է միայն 2001 թվականի սեպտեմբերի վերջին՝ սեպտեմբերի 11-ի հարձակումների պատճառով։ Տեսանյութը նկարահանվել է սև և սպիտակ գույներով։ Տեսահոլովակը ներկայացնում է Ջասթին Թիմբերլեյքի ընկերուհու հիշողությունները, ում մարմնավորում է խորվաթ ֆոտոմոդել Կորինա Լոնգինը։ Այն առաջադրվել է 2002 թվականի MTV Video Music Awards մրցանակաբաշխության՝ Տարվա տեսահոլովակ անվանակարգում։


== Երգացանկ ==


== Հիթ-շքերթներ ==


== Թողարկման պատմություն ==


== Ծանոթագրություններ ==
Կապիստրանո

Կապիստրանո  (իտալերեն՝ Capistrano), կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 1204 մարդ, բնակչության խտությունը կազմում է 60 մարդ/կմ²։ Զբաղեցնում է 20 կմ² մակերես տարածք։ Փոստային ինդեքսն է՝ 89818։ Հեռախոսային կոդը՝ 0963։


== Արտաքին հղումներ ==
Բնակավայրի պաշտոնական կայք
Մոհավե շրջան

Մոհավե (անգլ.՝ Mohave County), ԱՄՆ Արիզոնա նահանգի շրջաններից մեկը։ Ընդհանուր տարածությունը 34.887 կմ² է, բնակչությունը՝ 194944 մարդ (2007 թվականի տվյալներով)։ Շրջկենտրոնն է Քինգմեն քաղաքը։ Կազմավորվել է 1864 թվականին։
Սայմոն Ֆուլլեր

Սայմոն Ֆուլլեր (մայիսի 17 1960) — անգլիացի երաժշտական և հեռուստատեսային պրոդյուսեր, «Idol» հեռուստատեսային երաժշտական ​​շարքի ստեղծող, որը սկսվեց Մեծ Բրիտանիայում ինչպես Pop Idol, նրան հաջորդեցին American Idol, Australian Idol, Canadian Idol, Deutschland sucht den Superstar, Indian Idol,  Nouvelle Star, New Zealand Idol, World Idol և այլն։ Հեղինակ և պրոդյուսերն է Spice Girls-ի և Now United-ի։ Վիկտորյա Բեքհեմի, Կլաուդիա Շիֆերի, Քերի Մարի Անդերվուդի և շատ ուրիշների պրոդյուսերն է։
Երկվորյակ եղբայրը` Կիմ Ֆուլլերը բրիտանացի սցենարիստ է։ 2007 թվականին Թայմ ամսագիրը Սայմոն Ֆուլլերին անվանում է աշխարհի 100 ամենաազդեցիկ մարդկանցից մեկը։


== Նախագծեր ==


=== Երաժշտական ​​խմբեր ===
Spice Girls
S Club 7
S Club Juniors
Now United


== Անձնական կյանք ==
Ֆուլլերը ամուսնացավ իր ընկերուհու` Նատալի Սուոնսթոնի հետ 2008 թվականի մայիսին։ Նրանք ունեն 3 երեխա։
Նա ունի անշարժ գույք Եվրոպայում, Հյուսիսային Ամերիկայում և Հարավային Ամերիկայում։ 2014 թվականին Բրայթոնի համալսարանը Ֆուլլերին շնորհել է պատվավոր կոչում` իր «բիզնեսի, ձեռնարկատիրության և մարդասիրության մեջ ներդրման համար»։


== Մրցանակներ և անվանակարգեր ==
2016 Entrepreneur of the Year Britweek Award
2016 Governor's Award Creative Arts Emmy
2014 Honorary Degree, University of Brighton
2011 Star on Hollywood Walk of Fame 
2007 Top Trend Setter, Forbes Magazine


== Ծանոթագրություններ ==


== Արտաքին հղումներ ==
Կաղապար:Spice Girls
Ռիո դե Ժանեյրո նահանգի կենտրոնական մարզ

Ռիո դե Ժանեյրո նահանգի կենտրոն (պորտ.՝ Mesorregião do Centro Fluminense), վարչական մեզոշրջան Բրազիլիայում, մտնում է Սան Պաուլո նահանգի մեջ։ Բնակչությունը կազմում է 472 246 մարդ 2006 թվականի տվյալով։ Զբաղեցված տարածքը 6817,732 կմ²։ Բնակչության խտությունը 69,3 մարդ/կմ²։


== Վիճակագրություն ==
Համախառն ներքին արտադրանքը կազմել է 3 549 749 073,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7 663,15 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Գիշերային քաղաքապետ

Գիշերային քաղաքապետը (անգլ. Nightlife mayor, գերմ. Nachtbürgermeister) քաղաքի գիշերային կյանքի գործադիր իշխանության և ադմինիստրացիայի գլուխն է։ Գիշերային քաղաքապետը հատուկ դեր է խաղում գիշերային կյանքի հետևանքով առաջացած բարդությունների համահարթեցնելու և կարգավորելու համար։ Նրա իրավասության շրջանակներում է խնդիրները համակարգելը և կառավարելը` ներառյալ աղմուկի, ճանապարհների, երթևեկության, լուսավորության խնդիրների հետ կապված բողոքները բազմաթիվ բարերի, ռեստորանների, գիշերային զվարճանքի վայրերի մոտակայքում։


== Ամստերդամ ==
Միրիկ Միլանը առաջինն էր աշխարհում, որ ստանձնել էր 2014 թվականին Ամստերդամի գիշերային քաղաքապետի պաշտոնը՝ իր քաղաքի գիշերային տնտեսության զարգացման և ղեկավարման համար։ Քաղաքի գիշերային քաղաքապետ նշանակվելուց հինգ տարվա ընթացքում Միլանը զբաղվում է նորարարական օրակարգով։ Նրա աշխատանքը կենտրոնացած է ոչ թե քաղաքականության վրա, այլ քաղաքացիների՝ Ամստերդամի բնակիչների և զբոսաշրջիկների միջև հարաբերությունները կառավարելու և բարելավելու վրա։


== Այլ քաղաքներ ==
Լոնդոնը, Ցյուրիխը, Մանհայմը  առաջինների շարքերում էին, որ բացեցին գիշերային քաղաքապետի հաստիքը։


== Վաշինգտոն ==
2018 թվականի նոյեմբերին  ԱՄՆ-ի Կոլումբիայի շրջանը միացավ այն քիչ շրջանների և քաղաքների թվին, որոնք ունեն գիշերային քաղաքապետ` իրենց գիշերային կյանքն ու մշակույթը նոր գրասենյակի և պաշտոնյայի կողմից կարգավորելու համար։


== Պրահա ==
Չեխիայի մայրաքաղաքի քաղաքապետարանի խորհուրդը 2019 թվականի հունվարին ընտրել է Յան Շտերնին որպես գիշերային քաղաքապետ։ Հատուկ հանձնաժողովը, որը կազմված է թաղապետարանների և ոստիկանության ներկայացուցիչներից, աջակցում է նրան։ Պրահայի գիշերային քաղաքապետը առաջին հերթին մանրամասն ուսումնասիրում է իրավիճակը և պլանավորում է հանդիպել Ամստերդամի իր գործընկերոջ հետ` ոգեշնչման համար։


== Հիշատակումներ ==
Առաջին անգամ «գիշերային քաղաքապետ» արտահայտությունը հայտնվեց 1989 թվականին անգլերենում որպես վեպի անվանում՝ The Night Mayor : Գրքի հեղինակն է Կիմ Ջեյմս Նյումենը (Kim James Newman)՝ ժամանակակից անգլիացի լրագրող, կինոքննադատ և գրող։
«Գիշերային քաղաքապետը» նաև 2009 թվականին Գայ Մեդինի կողմից նկարահանված կարճամետրաժ կինոնկար է։


== Ծանոթագրություններ ==
Ֆիագդոն (գետ)

Ֆիագդոն (օսերեն՝ Фыййагдон), գետ Ռուսաստանում (Հյուսիսային Օսեթիա)։


== Աշխարհագրություն ==
Ֆիագդոն գետը սկիզբ է առնում Կովկասյան գլխավոր լեռնաշղթայից և թափվում է Արդոն գետ։ Գետը պատկանում է Կասպից ծովի ավազանին։ Գետի ափին են գտնվում Վերին Ֆիագդոն գյուղը։


== Հիդրոգրաֆիա ==
Ֆիագդոն գետի երկարությունը կազմում է 75 կմ, ավազանի մակերեսը՝ 714 կմ2 է։ Գետի ջրի ծախսը միջինում կազմում է 29 մ3։


== Տես նաև ==
Գետ
Ակունք և Գետաբերան


== Արտաքին հղումներ ==
Ֆիագդոն գետի մասին Պետական ջրային գրանցամատյանում
Աբխազիայի զինանշան

Աբխազիայի Հանրապետության զինանշան. իրենից ներկայացնում է վահանաձև խորհրդապատկեր, որը ընդգծված է կանաչ և արծաթագույն գույներով։ Վրան նկարված է «ոսկե» ձիավոր, ով նոր մի նետ է արձակել դեպի վեր։ Ձիավորը նստած է «ոսկե» ձիու վրա։


== Տարրեր ==


=== Դյուցազուն Սասրիկվա ===
Սասրիկվա - Նարտյան էպոսի գլխավոր հերոսը։


=== Ձի Բզոու ===
Բզոու - հրաշք ձի և Սասրիկվայի օգնականը։ Ունի հատուկ ուժ։ Կարողանում է սավառնել երկնքում, վազել հողում և հողի տակ։


== Պատմություն ==
1921 թվականի մարտի 31-ը հանդիսասնում է Աբխազիայի անկախացման օրը։ Աբխազիայում հաստատված էին Խորհրդային կարգերը։ Աբխազիան դարձավ խորհրդային երկիր։ 1921 թվականի դեկտեմբերի 16-ին Աբխազիայի Խորհրդային հանրապետությունը և Վրաստանի խորհրդային սոցիալիստական հանրապետությունը կնքեցին մի պայմանագիր։ Այդ պայմանագիրը հանդիսացավ այս 2 երկրների բարեկամական կապերի սկիզբը։


== Տես նաև ==
Աբխազիայի դրոշ
Աբխազիայի օրհներգ


== Ծանոթագրություններ ==


== Արտաքին հղումներ ==
Государственная символика Республики Абхазии Archived 2007-09-28 at the Wayback Machine.
Игорь Марыхуба, Символика абхазской государственности
История Гербов Абхазии
Սոֆյա Ատեսլանդեր

Սոֆյա Ատեսլանդեր (լեհ.՝ Zofia Atteslander, մարտի 12, 1874(1874-03-12), Luborzyca, Kraków County, Lesser Poland Voivodeship, Լեհաստան - 1928, Բեռլին, Վայմարյան Հանրապետություն), լեհ նկարչուհի։ Ակտիվ գործունեություն է ծավալել 1889–1928 թվականներին Բեռլինում, Փարիզում և Վիսբադենում։ Ի սկզբանե մասնավոր կրթություն է ստացել Յացեկ Մալչևսկու  մոտ Կրակովում, հետագայում՝ Ֆրանց ֆոն Լենբախի, Հենրիխ Կնիրի (1862–1944) մոտ, Մյունխենում սովորել է Ստանիսլավ Գրոչոլսկու մոտ, 1902 թվականից՝ Ադոլֆ Հյոլցելի մոտ Դախաու քաղաքում։ Մասնագիտացել է դիմանկարչության և նատյուրմորտի ժանրերում։
Վիսբադենում ապրելու ընթացքում 1904 թվականին նկարել է Ռումինական թագավորական ընտանիքի դիմանկարները։ Փարիզում բնակվելու ժամանակ 1908 թվականին Ֆրանսիական արվեստի սալոններ ու ակադեմիաների կողմից պարգևի է արժանացել։ 1904 թվականին միացել է Վարշավայի Գեղարվեստի խթանման միությանը (Towarzystwo Zachęty Sztuk Pięknych), 1903 թվականին՝ Կրակովի արվեստի ընկերների միությանը (Towarzystwo Przyjaciół Sztuk Pięknych): Բացի յուղաներկով արված աշխատանքները, ստեղծել է նաև պաստելայի գործեր։ Աշխատանքները հաճախ մակագրել է՝ "Zo": Սոֆյա Ատեսլանդերի մասին վերջին տեղեկությունները ստացվել են 1928 թվականին։


== Պատկերասրահ ==

		
		
		
		


== Ծանոթագրություններ ==


== Գրականություն ==
Constantin Marian von Gorski: Atteslander, Sofie. In: Ulrich Thieme, Felix Becker (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 2: Antonio da Monza–Bassan. Wilhelm Engelmann, Leipzig 1908, S. 217 (Textarchiv – Internet Archive).
Atteslander, Sophie. In: Hans Vollmer: Allgemeines Lexikon der bildenden Künstler des XX. Jahrhunderts. Band 1: A–D. E. A. Seemann, Leipzig 1953, S. 76.
Renate Böhning: Atteslander, Zofia. In: Allgemeines Künstlerlexikon. Die Bildenden Künstler aller Zeiten und Völker (AKL). Band 5, Saur, München u. a. 1992, ISBN 3-598-22745-0, S. 552.
Աշրաֆ Աբասով

Աշրաֆ Ջալալ օղլի Աբասով (ադրբ.՝ Əşrəf Cəlal oğlu Abbasov, մարտի 23, 1920(1920-03-23), Շուշի, Ելիզավետպոլի նահանգ, Ադրբեջանի Ժողովրդավարական Հանրապետություն - փետրվարի 8, 1992(1992-02-08), Բաքու, Ադրբեջան), ադրբեջանցի կոմպոզիտոր, երաժշտագետ և մանկավարժ, Ադրբեջանական ԽՍՀ արվեստի վաստակավոր գործիչ (1963), Ադրբեջանական ԽՍՀ ժողովրդական արտիստ (1990), Ադրբեջանի պետական կոնսերվատորիայի ռեկտոր (1953–1957;


== Կենսագրություն ==

Աշրաֆ Աբասովը ծնվել է 1920 թվականին։ Միջնակարգ դպրոցը ավարտելուց հետո ընդունվել է Ադրբեջանի պետական կոնսերվատորիա։ 1948 թվականին ավարտել է Ադրբեջանի կոնսերվատորիան, իսկ 1952 թվականին՝ ասպիրանտուրա Մոսկվայի պետական կոնսերվատորիայում։
Նա պաշտպանել է թեկնածուական ատենախոսությունը Մոսկվայում 1952 թվականին՝ «Ուզեիր Հաջիբեկով և նրա օպերա «Քյոռօղլի»» թեմայով և արժանացել գիտական աստիճան։ 1953–1957 թվականներին եղել է Ադրբեջանի պետական կոնսերվատորիայի ռեկտոր։ 1957-1972 թվականներին եղել է կոմպոզիտորական բաժնի վարիչ։ 1965 թվականին Աշրաֆ Աբբասովը գրել է Ադրբեջանի մանկական բալետը՝ «Սև աղջիկ»։
Հեղինակ է համերգների դաշնամուրի և նվագախմբի համար, սիմֆոնիկ պոեմների, օպերետների, շատ գործիքային գործերի, երգերի և ռոմանսների երգչախմբի համար։
1963 թվականին ադրբեջանական երաժշտության ոլորտում ծառայությունների համար կոմպոզիտորին տրվել է Ադրբեջանի արվեստի վաստակավոր գործիչի կոչում։ 1968 թվականին Աշրաֆ Աբասովը ստացել է պրոֆեսորի կոչում։
Աշրաֆ Աբբասովը մահացել է 1992 թվականին Բաքվում։


== Ծանոթագրություններ ==
Գլինկա (գյուղ, Ստարոբեշևսկի շրջան)

Անվան այլ կիրառումների համար տե՛ս՝ ԳլինկաԳլինկա (ուկրաիներեն՝ Глинка), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Գլինկա գյուղում բնակվում էր 650 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գալի

Գալ (աբխ.՝ Гал, վրաց.՝ გალი Գալի), քաղաք Աբխազիայի հարավային մասում, Գալի մունիցիպալիտետի Գալի շրջանում։ Քաղաքը մայրաքաղաք Սուխումից գտնվում է 77 կմ հեռավորության վրա։ Քաղաքի հիմնական բնակիչները ռուսները, վրացիները, աբխազները և մեգրելներն են։ Բնակչությունը՝ ▲7449 մարդ (2020)։


== Ծանոթագրություններ ==
Պիրի-պիրի

Պիրի-պիրի (անգլ.՝ African bird’s eye), չինական կասպիկում (Capsicum chinense) տեսակի չիլի պղպեղի տեսակ, որն աճում է ինչպես վայրի բնության մեջ, այնպես էլ մշակվում է մարդու կողմից։
Այն Capsicum սեռից բույսերի ամենաերիտասարդ անդամն է։ Աճում է աֆրիկյան երկրներում և պորտուգալացիների կողմից բերվել է իրենց հնդկական գաղութներ՝ Գուջարաթ և Գոա։


== Ծագումնաբանություն ==
Պիրի-պիրին սուահիլի թարգմանվում է որպես «պղպեղ-պղպեղ»։ Անվան մյուս ռոմանիզացիաները ներառում են Կոնգոյի Դեմոկրատական ​​Հանրապետությունում կամ Մալավիի շրջանում գտնվող պիրի-պիրին, հիմնվելով Բանթուալեզու շրջաններում բառի տարբեր արտասանությունների վրա։ Պիրի-պիրին անվան ուղղագրությունն է, որն օգտագործվում է պորտուգալերենում, մասնավորապես` Մոզամբիկի պորտուգալախոս համայնքում։
Օքսֆորդի անգլերեն բառարանը պիրի-պիրինը նկարագրում է որպես օտար բառ, որը նշանակում է «շատ տաք սոուս պատրաստված կարմիր պղպեղով» և բխում է  (Հարավային Մոզամբիկ) բառից, որը նշանակում է «պղպեղ»։


== Բնութագիր ==
Բույսերը սովորաբար շատ փխրուն են և աճում են 45-120 սմ բարձրությամբ, 4-7 սմ երկարությամբ և 1.3-1.5 սմ լայնությամբ տերևներով։ Պտուղները սովորաբար ունեն բութ վերջավորություն և ունեն մինչև 8-10 սմ երկարություն։ Չհասած պատիճի գույնը կանաչ է, հասունինը՝ վառ կարմիր կամ մանուշակագույն։


== Մշակում ==
Ինչպես բոլոր չիլի պղպեղները, պիրի-պիրին գալիս է հարավամերիկյան սորտերից, բայց այն դարեր շարունակ աճել է Աֆրիկայում և ներկայումս վաճառվում է Զամբիայում, Ուգանդայում, Մալավիում, Զիմբաբվեում, և Ռուանդաում։ Այն աճում է հիմնականում Զամբիայում, Հարավային Աֆրիկայում, Գանայում, Նիգերիայում, Զիմբաբվեում և Մոզամբիկում։ Այն մշակվում է ինչպես սննդի, այնպես էլ դեղագործական արդյունաբերության համար։ Պիրի-պիրի մշակումը ժամանակատար է։


== Սոուս ==
Պիրի-պիրի սոուսը (օգտագործվում է որպես համեմունք կամ մարինադ) ծագել է Պորտուգալիայում և տարածված է Անգոլայում, Նամիբիայում, Մոզամբիկում և Հարավային Աֆրիկայում։ Այն պատրաստված է աղացած չիլիով, ցիտրուսային կեղևով, սոխով, պղպեղով, սխտորով, աղով, կիտրոնի հյութով, դափնու  տերևներով, պապրիկայով, պիմենտոով, ռեհանով, օրեգանոով և թարխունով։


== Ծանոթագրություններ ==
Կուրման-Գալի Կարակեև

Կուրման-Գալի Կարակեև (նոյեմբերի 7, 1913(1913-11-07), Kurmenty, Ռեյֆորդ Չեթմեն Դևիսը, Սեմիրեչյեի մարզ, Թուրքեստան, Ռուսական կայսրություն - նոյեմբերի 13, 2012(2012-11-13), Բիշքեկ, Ղրղզստան), խորհրդային պատմաբան, Կիրգիզական ԽՍՀ գիտությունների ակադեմիայի ակադեմիկոս (1960 թ.) և նախագահ (1960 թվականից), ԽՍՀՄ գիտությունների ակադեմիայի թղթակից անդամ (1968 թ․)։ Խորհրդային միության կոմունիստական կուսակցության անդամ 1938 թվականից։ Ավարտել է ԽՄԿԿ կոմունիստական կուսակցության կից բարձրագույն կուսակցական դպրոցը (1946 թ․) և Հասարակական գիտությունների ակադեմիան (1959 թ)։
Գիտական ուսումնասիրությունները նվիրված են ԽՍՀՄ պատմությանը։ Ղրղզերեն է թարգմանել մարքսիզմ-լենինիզմի դասական համարվողների աշխատությունները, խմբագրել է «Կիրգիզիայի կոմունիստական կուսակցության պատմության ուրվագծեր» (1966 թ․), «Կիրգիզական ԽՍՀ պատմություն»-ը (3-րդ հատոր, 1967 թ․)։
Պարգևատրվել է Լենինի շքանշանով։


== Ծանոթագրություններ ==
Սոկոլովկա (գյուղ, Զուևսկի շրջան)

Անվան այլ կիրառումների համար տե՛ս՝ ՍոկոլովկաՍոկոլովկա (ռուս.՝ Соколовка), գյուղ Ռուսաստանի Կիրովի մարզի Զուևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3139) Շանտոու

(3139) Շանտոու (անգլ.՝ Shantou), աստերոիդ աստերոիդների հիմնական գոտում։ Հայտնաբերվել է 1980 թվականի նոյեմբերի 11-ին Մանուշակագույն լեռան աստղադիտարանի կողմից Նանկինում։ Աստերոիդը անվանվել է Չինաստանի հարավում գտնվող բաց նավահանգիստ-քաղաքի պատվին։
Միջին հեռավորությունը Արեգակից կազմում է 3,195837 ա. մ., առավելագույնը մոտենում է 3,1205 ա. մ. հեռավորության վրա և հեռանում 3,2712 ա. մ.։ Արեգակի շուրջ մեկ ամբողջական պտույտ է կատարում 2086,77 երկրային օրվա ընթացքում, իր ուղեծրով շարժվելով միջինում 0,172515 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,53° անկյուն։
Շանտոու աստերոիդը պատկանում է Ալաուդայի աստերոիդների ընտանիքը, որը տեղաբաշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Վերակառուցման և զարգացման եվրոպական բանկ

Վերակառուցման և Զարգացման Եվրոպական Բանկ (ՎԶԵԲ) (անգլերեն՝ European Bank for Reconstruction and Development (EBRD))՝ բանկ է, որը հիմնադրվել է 1991 թվականին։ ՎԶԵԲ-ն ունի 30 անդամ երկիր Միջին Եվրոպայից մինչև Միջին Ասիա։ Բանկի առաքելությունը նախկին կոմունիստ երկրներին իրենց մասնավոր հատվածները հաստատելու աջակցությունն էր։
Բանկի հիմնական գրասենյակը գտնվում է Լոնդոնում, և այն պատկանում է 61 երկրի և երկու միջազգային հաստատության։ Չնայած իր հասարակական սեկտորի բաժնետերերի, ՎԶԵԲ-ը հիմնականում մասնավոր ձեռնարկություններին է ներդրում կատարում, սովորաբար առևտրային գործընկերների հետ միասին։


== Հայաստանը  ՎԶԵԲ-ի  անդամ ==
Հայաստանը ՎԶԵԲ-ի անդամ է դարձել 1992 թվականի դեկտեմբերի 7-ին, և ՎԶԵԲ-ի կապիտալում նրա բաժնեմասը կազմում է 10 մլն եվրո։ 2010 թվականի փետրվար ամսվա դրությամբ ՎԶԵԲ-ը Հայաստանին տրամադրել է 393 մլն եվրո ֆինանսավորում՝ 77 ծրագիր իրականացնելու նպատակով։ ՎԶԵԲ-ի հետ համագործակցության հիմնական ոլորտներն են՝ էներգետիկան, տրանսպորտը, ֆինանսական հատվածը։
2009 թվականին ՎԶԵԲ-ը տրամադրել է 85,2 մլն եվրո ֆինանսական օժանդակություն՝ վարկերի տրամադրման տեսքով։ Մասնավորապես՝

2009 թ. ապրիլին ՎԶԵԲ-ը ստորագրել է 42 մլն եվրոյի վարկավորման պայմանագիր Հայաստանի Էլեկտրական Ցանցի հետ։
2009 թ. հունիսին 4,2 մլն եվրո վարկ է տրամադրվել Էլիտ Հոլդինգին։
2009 թ. ՎԶԵԲ-ը հաստատել 3,6 միլիոն եվրոյի վարկ և մասնակցություն Սթար Դիվայդ ՓԲԸ-ի կապիտալում։
2009 թ. ՎԶԵԲ-ը 4,2 մլն եվրո արժողությամբվարկի տրամադրման հավանություն է տվել երկու՝ Սարանիստ և Արմ Գլաս ձեռնարկություններին վարկավորելու համար։2010 թ. ստորագրվել են հետևյալ ծրագրերը.

3.7 մլն եվրո ՓՄՁ վարկային գիծ Արմսվիս բանկի հետ,
7,4 մլն եվրո միջին ձեռնարկությունների ֆինանսավորման գիծ Ամերիաբանկի հետ։
3,7 մլն եվրո ՓՄՁ վարկային գիծ և 3,7 մլն եվրո միջին ձեռնարկությունների համաֆինանսավորման գիծ Բիբլոս Բանկ Արմենիայի հետ։


== Արտաքին հղումներ ==
Վերակառուցման և Զարգացման Եվրոպական Բանկի պաշտոնական կայք Archived 2010-12-17 at the Wayback Machine.